### Beslutning

Godkendt.

### Sagsfremstilling

## Resume og sagens baggrund

Retningslinjerne om kommunalbestyrelsesmedlemmernes mulighed for at stille spørgsmål til forvaltningen blev sidst gennemgået i 2020 og skrevet som en vejledning. Ny praksis fra Indenrigs- og Sundhedsministeriet har givet anledning til at opdatere vejledningen med enkelte præciseringer. Vejledningen er nu tilpasset i overensstemmelse med den nye praksis.

## Indstillinger

Direktøren indstiller, at den opdaterede vejledning godkendes.

## Behandling

Direktionen, Økonomiudvalget, Kommunalbestyrelsen.

## Sagsfremstilling

I lyset af en ny praksis om videregivelse af fortrolige oplysninger fra Indenrigs- og Sundhedsministeriet har det været nødvendigt at præcisere vejledningen om kommunalbestyrelsesmedlemmernes ret til sagsindsigt (vedlagt som bilag).

Præciseringen vedrører det forhold, at kommunalbestyrelsesmedlemmer ikke automatisk vil få tilsendt de dokumenter, som et andet kommunalbestyrelsesmedlem har fået udleveret som led i en anmodning om sagsindsigt. Årsagen er, at den nye praksis fra Indenrigs- og Sundhedsministeriet tilsiger, at forvaltningen er forpligtet til at sikre, at der ikke videregives fortrolige oplysninger, som et kommunalbestyrelsesmedlem ikke har anmodet om. Der er samtidig indsat eksempler på fortrolige oplysninger i vejledningen.

I vejledningen er det også blevet præciseret, at udgangspunktet er, at sagsmaterialet, som medlemmet har anmodet om sagsindsigt i, vil blive udleveret elektronisk.

## Økonomiske konsekvenser

Ingen.

### Sagens forløb

03/06/2024 Direktionen
Anbefales.
19/06/2024 Økonomiudvalget

Anbefales.
F tager forbehold.